Հավելված

Կապան համայնքի ավագանու

 14  փետրվարի 2024թ N Ա որոշման

**ՀԱՇՎԵՏՎՈՒԹՅՈՒՆ**

**ՀՀ Սյունիքի  մարզի Կապան համայնքի Կապան  քաղաքում**

**իրականացված բնապահպանական ծրագրի մասին**

 «Ընկերությունների կողմից վճարվող բնապահպանական հարկի նպատակային օգտագործման մասին» Հայաստանի Հանրապետության օրենքով սահմանված ծրագրի (այսուհետ՝ Ծրագիր) անվանումը՝ **Կապան համայնքի** **Կապան քաղաքի Վաչագան գետի հունի մաքրում, հայելային պատկերների և հենապատերի վերականգնում, նոր ճաղավանդակների տեղադրում։**

**Ա) ԾՐԱԳՐԻ ՀԱԿԻՐՃ ՆԿԱՐԱԳՐՈՒԹՅՈՒՆԸ**

**Ծրագրի իրավական հիմքերը** (նշել համայնքի ավագանու որոշման և Հայաստանի Հանրապետության պետական բյուջեի մասին օրենքի ամսաթիվը և համարը)**՝**Կապան համայնքի ավագանու 2022 թվականի հունիսի 29-ի N 96-Ա որոշում և 2022 թվականի դեկտեմբերի 08-ի ՀՕ 455-Ն օրենք:

**1. Ծրագրի սկիզբը և ավարտը՝** շինարարական աշխատանքների սկիզբը՝ 07.06.2023թ, ավարտը՝ 29.12.2023թ:

**2. Ծրագրի նախագծային արժեքը**՝ 320 015 960 դրամ, որից 306 215 960 դրամը շինարարական աշխատանքների նախահաշվային արժեքն է, իսկ 13 800 000 նախագծանախահաշվային փաստաթղթերի կազմման արժեքը։ Ավագանու որոշման և պետական բյուջեի օրենքի մեջ նշված է միայն բնապահպանական սուբվենցիայի գումարը, քանի որ այդ պահին նախագծանախահաշվային փաստաթղթերն առկա չէին, բնապահպանական սուբվենցիայի գումարով ծրագիրը հաստատվել է, միաժամանակ նշվել է, որ լրացուցիչ աշխատանքները կիրականացվեն համայնքի բյուջեի հաշվին։

**3. Համայնքի առկա խնդիրները և նախնական վիճակի նկարագրությունը՝** Կապանը Հայաստանի Հանրապետության լեռնահանքային արդյունաբերական կենտրոններից մեկն է: Պղնձի և բազմամետաղային հանքավայրի երկարամյա շահագործումը, շրջակա տարածքներում իրականացված և իրականացվող երկրաբանահետախուզական աշխատանքները, խոշոր պոչամբարների առկայությունը, հին հանքախորշերի փլուզման վտանգները, սողանքային ակտիվությունը, ժամանակին կատարված տարածքի անտառների անկանոն հատումները, քաղաքի միջով անցնող և խոշոր բեռնատարների երթևեկությամբ ծանրաբեռնված միջազգային ավտոմայրուղին քաղաքի բնության և բնակչության առողջության համար էկոլոգիական մեծ ռիսկեր են պարունակում:

Կապանի միջով հոսող Վաչագան գետը սկիզբ է առնում Խուստուփ լեռան հյուսիս-արևելյան լանջերից։ Վաչագան գետի երկարությունը 11 կմ է։

Գետը հոսում է քաղաքի կենտրոնով, և թվում է, թե հենց դրանով ապահովված կլինի քաղաքի յուրահատուկ գեղեցիկ տեսքը, սակայն գետը լցված աղբը, քարերն ու ավազը այլ տեսարան են ստեղծում։ Այսինքն, Կապան համայնքի շրջակա միջավայրի և բնակչության առողջության պահպանման 2023 թվականի ծրագրի բնապահպանական մասի խնդիրը Վաչագան գետի ներկայիս աղտոտված վիճակն է։ Ներկայիս վիճակը շտկելու նպատակով համայնքը նախատեսվում է մաքրել Վաչագան գետի հունը և բարեկարգել գետի ենթակառուցվածքները։

**4. Ծրագրի նպատակը՝** Նպաստել ջրային ռեսուրսների պահպանությանը՝ Վաչագան գետի հունի մաքրմամբ և ենթակառուցվածքների բարեկարգմամբ։

**Ծրագրով հաստատված ուղղակի արդյունքները՝**  մաքուր գետ, դրական ազդեցություն՝ գետի կենսաբազմազանության վրա, քաղաքի գեղեցիկ տեսք, բարեկարգված ենթակառուցվածքներ, նորոգված մայթ, նոր տնկված ծառեր, անվտանգ տեղաշարջի ապահովում, գետի հունի բարձրացման ռիսկի նվազեցում։

**Վերջնական ակնկալվող արդյունքները՝** մաքուր գետ, գեղեցիկ տեսք և անվտանգության ապահովում:

**5. Ծրագրի շահառուները՝**Ծրագրի շահառուներն են Կապան համայնքի բնակչությունը՝ 44098 մարդ և այցելուները՝ ոչ պաշտոնական տվյալներով տարեկան 10000 մարդ:

**6. Ծրագրի շրջանակում նախատեսված միջոցառումները և դրանց ընտրության հիմնավորումները՝** նախատեսվում է մաքրել գետը և բարեկարգել գետի ենթակառուցվածքները։ Նախատեսված աշխատանքների անհրաժեշտությունը պայմանավորված է գետի աղտոտված վիճակով և ոչ բարվոք վիճակում գտնվող ենթակառուցվածքներով։

**Բ) ԾՐԱԳՐԻ ԻՐԱԿԱՆԱՑՈՒՄԸ**

**1. Ծրագրի իրականացման փաստացի արժեքը**՝  295 173 938 դրամ, որից 279 223 938 դրամը շինարարական աշխատանքների արժեքը /այդ թվում 120 779 080 դրամ Հայաստանի Հանրապետության 2023 թվականի պետական բյուջեի միջոցների հաշվին/, 13 800 000 դրամ նախագծանախահաշվային փաստաթղթերի ձեռքբերման արժեքը և 2 150 000դրամ՝ տեխնիկական հսկողություն։ Փաստացի ծախսվել է 135 129 464 դրամ, որից 134 279 464 դրամը պետական բյուջեից, 850 000 դրամը համայնքային բյուջեից։

**2. Ծրագրի փաստացի շահառուները՝**Ծրագրի ավարտից հետո շահառուներ են հանդիսանալու Կապան համայնքի բնակչությունը՝ 44098 մարդ և այցելուները՝ ոչ պաշտոնական տվյալներով տարեկան 10000 մարդ:

**3. Ծրագրի շրջանակում իրականացված միջոցառումները՝** գետի հունի մաքրում, 3-րդ և 4-րդ կարգի գրունտների մշակում էքսկավատորով, բարձելով ավտոինքնաթափ, 3-րդ կարգի և 4-րդ կարգի գրունտների մշակում ձեռքով, հանված գրունտի տեղափոխում մինչև 10 կմ, ձախակողմյա և աջակողմյա հենապատերի քայքայված երեսարկի վերականգնում, հենապատերի իրականացում և այլն։ Կատարված աշխատանքների ծավալները չեն նշվել, քանի որ աշխատանքները դեռ չեն ավարտվել։

**4. Ծրագրի իրականացնողները և աջակցողները՝**  ծրագիրն իրականացվել է Կապանի համայքնապետարանի կողմից, շինարարական աշխատանքները կատարվել է Կապանի ԱՎԵՏԻՍ-ԽԵՑԻ ՍՊԸ-ի կողմից, տեխնիկական հսկողությունը՝ ՍԱՄԱԼԻԱ ՍՊԸ-ի կողմից, այլ շահագրգիռ կազմակերպություն՝ Կապանի կոմունալ ծառայություն ՀՈԱԿ։ Աշխատանքների վերահսկվել են Կապանի համայնքապետարանի աշխատակազմի և Սյունիքի մարզպետի աշխատակազմի աշխատակիցների կողմից։

**5. Ծրագրի փաստացի վերջնական արդյունքների նկարագրությունը՝**մաքուր գետ, բարեկարգված և անվտանգ ենթակառուցվածքներ, քաղաքի գեղեցիկ տեսք:

**6. Հաշվետվության հրապարակումը՝**07 փետրվար 2024թ:

***Աշխատակազմի քարտուղար՝ Ն․ Շահնազարյան***